Անվանի մարզիկը Հայաստան եկել էր անձնական գործերով: Հայաստանի ըմբշամարտի ֆեդերացիայի փոխնախագահ, հունահռոմեական ըմբշամարտի համակարգող եւ Հայաստանում Միհրան Հարությունյանի անձնական մարզիչ Սամվել Գեւորգյանը ՀԱՕԿ լրատվականին ասաց, որ Միհրանը մտադիր է ըմբշամարտի մարզադպրոց հիմնել Արցախում: Նա այդ հարցով ավելի վաղ հանդիպել է ԼՂՀ նախագահ Բակո Սահակյանին: Մարզադպրոցի համար շենք է հատկացվել: Հիմա մնում է սկսել նորոգման եւ կահավորման աշխատանքները: